section_heading: Svojstva
paragraph_text: Messier 13 nalazi se u zviježđu Herkul, na udaljenosti od 25.100 svjetlosnih godina. Prividni promjer skupa je 20' što na toj udaljenosti odgovara pravocrtnim dimenzijama od 146 svjetlosnih godina. Skup se sastoji od nekoliko stotina tisuća zvijezda. Prema njegovoj jezgri, koncentracija zvijezda je 500 puta veća nego u okolici Sunčeva sustava. Dosad su u skupu otkrivene 33 promjenjive zvijezde od kojih je najsjajnija zvijezda V11 prividna sjaja od magnitude + 11,95. Messier 13 se kroz prostor kreće brzinom od 245,6 km/s i trenutno nam se približava. Godine 1974. radioteleskop u Arecibu je poslao poruku poruku mogućim stanovnicima neke planete u skupu.